				
				Domový poriadok

                                                    		    Prvá časť
                                                	   Všeobecné ustanovenia

                                                        		      Čl. I.
                                               	    Úvodné ustanovenie

               Tento  domový  poriadok  upravuje  najmä  práva  a povinnosti  vlastníka  bytu,  správcu  bytového domu  vlastníka,  prenajímateľa  a nájomníka  bytu  vyplývajúce  z užívania  bytu vzťahy  a vzájomné  vzťahy  nájomcov  bytov  a vlastníkov  bytov  v dome,  spôsob  zabezpečenia poriadku  a čistoty  v dome  a jeho  okolí,  spôsob  užívania  nebytových  priestorov,  spoločných  priestorov  a zariadení  domu.  Základné  práva  a povinnosti  vlastníkov  a nájomníkov  bytov
upravuje Občiansky zákonník, zák. NR SR č. 182/1993 Z. z. o vlastníctve bytov a nebytových priestorov a zákon 116/1990 Zb. o nájme a podnájme nebytových priestorov.


                                                                          Čl. II.
                           Práva a povinnosti vlastníkov a nájomníkov bytov pri užívaní bytov
  1. Vlastník bytu, osoby ktoré s ním žijú v spoločnej domácnosti, nájomcovia   bytov, majú právo užívať byt a jeho príslušenstvo, právo užívať spoločné priestory a zariadenia domu a  používať služby, ktorých poskytovanie je spojené s užívaním bytu.
 2.  Vlastník  bytu,  má  právo  a povinnosť  zúčastňovať  sa  na  správe  domu,  rozhodovať  ako spoluvlastník  o spoločných  zariadeniach  a častiach  domu,  príslušenstve  a pozemku,  najmä  o spôsobe ich prevádzky, údržby a opráv.
 3. Vlastník bytu, ako aj nájomca bytu je povinný užívať byt, spoločné priestory a zariadenia domu riadne a riadne používať plnenia, ktorých poskytovanie je spojené s užívaním bytu.
 4.  Vlastník/ nájomca/  bytu  je  povinný  včas  previesť  opravy  v byte,  inak  zodpovedá  za  škody,  ktoré nesplnením povinností vznikli.
 5. Nájomca bytu je povinný oznámiť vlastníkovi bez zbytočného odkladu potrebu väčších opráv ktoré má znášať vlastník a umožniť ich vykonanie, inak zodpovedá za škodu, ktorá neplnením tejto povinnosti vznikla.
6. Vlastník bytu a nájomca bytu má povinnosť konať tak, aby pri užívaní, udržiavaní, zmenách, pri  prenajatí  bytu  alebo  nebytového  priestoru  v dome,  prípadne  jeho  časti  nerušil  a neohrozoval  ostatných  vlastníkov  vo  výkone  ich  vlastníckych,  spoluvlastníckych a spolu užívacích práv.
7.  Vlastník  a nájomník  bytu  je  povinný  umožniť  na  požiadanie  na  nevyhnutný  čas  a v nevyhnutnej  miere  vstup  do  bytu,  alebo  nebytového  priestoru,  správcovi,  alebo  osobe oprávnenej vykonať opravu a údržbu spoločných častí a zariadení domu, ktoré sú prístupné z bytu ktorý užíva.
 8. Vlastník/nájomca/ byt je povinný odstrániť závady a poškodenia, ktoré spôsobil v byte, alebo v dome sám,  jeho  spolubývajúci,  príp.  návštevníci.  Ak  sa  tak  nestane,  má  správca  domu  právo  po   predchádzajúcom  upozornení  závady  a poškodenia  odstrániť  a požadovať  od  vlastníka náhradu.


					Čl. III.
                                      Stavebné úpravy bytu a nebytového priestoru

1.  Zákon  č.  50/1976  Z.z.  o  územnom  plánovaní  a stavebnom  poriadku  (  Stavebný  zákon  ) v znení zmien a doplnkov a vyhláška MŽP SR č. 453/2000 Z.z. ktorou sa vykonávajú niektoré ustanovenia  stavebného  zákona  určuje  v ktorých  prípadoch  postačí  stavebnému  úradu ohlásenie  stavebných  úprav  a udržiavacích  prác,  v ktorých  prípadoch  je  potrebné  stavebné povolenie a v ktorých prípadoch nie je potrebné ani ohlásenie.
 2. Ohlásenie stavebných úprav je potrebné v prípade :
 a)  pri  stavebných  úpravách,  ktorými  sa  podstatne  nemení  vzhľad  stavby,  nezasahuje  sa  do nosných  konštrukcií  stavby,  nemení  sa  spôsob  užívania  stavby  a neohrozujú  sa  záujmy   spoločnosti
 b)  pri  udržiavacích  prácach,  ktoré  by  mohli  ovplyvniť  stabilitu  stavby,  požiarnu  bezpečnosť stavby,  jej  vzhľad,  alebo životné  prostredie  a pri  všetkých  udržiavacích  prácach  na  stavbe,    ktorá je kultúrnou pamiatkou.
  3.  Ohlásenie  stavebných  úprav  nie  je  potrebné  pri  udržiavacích  prácach  ktoré  neovplyvňujú stabilitu stavby, požiarnu bezpečnosť stavby, jej vzhľad alebo životné prostredie.
  4.  V ostatných  prípadoch  je  potrebné  žiadať  príslušný  stavebný  úrad  o vydanie  stavebného povolenia.
 5. Pred zámerom uskutočniť stavebné úpravy v byte, alebo udržiavacie práce, je vlastník bytu, povinný písomne informovať správcu. Správca k zámeru vlastníka zaujme do 7 dní písomne stanovisko.
6.  V záujme  bezpečnosti  vlastníkov  bytov,  každé  nedodržanie  stavebného  zákona  je  správca povinný ohlásiť stavebnému úradu.


					  Druhá časť
                                                       Užívanie bytového domu

					     Čl. I.
                                                                 Pokoj v dome

 1. Vlastník bytu/nájomca/ a osoby, ktoré s ním žijú v domácnosti, ako aj iné osoby zdržiavajúce sa v dome, sú  povinní  správať  sa  tak,  aby  nerušili  ostatných  vlastníkov  bytov  nadmerným  hlukom, nerobili výtržnosti, ani inak nezhoršovali podmienky riadneho užívania bytov
2. Nočný kľud je stanovený od 22.00 hod do 6.00 hod. V tomto čase nie je povolené vykonávať akúkoľvek činnosť, ktorá by spôsobovala nadmerný hluk. V tomto čase nie je dovolené hrať na hudobných nástrojoch, spievať, hlučne sa zabávať.
3. Vlastníci bytov/ nájomcovia/ sú povinný v tomto čase stíšiť televízne, rozhlasové a ostatné audiovizuálne zariadenia na izbovú počuteľnosť.
4. Výnimkou z nočného kľudu môžu byť len oslavy celospoločensky uznávaných sviatkov.

					Čl. II
                                                 Uzamykanie bytového domu
 1.  Z dôvodu  zamedzenia  prístupu  cudzích  ľudí  do  bytového  domu,  ako  aj  ochrany  majetku vlastníkov bytov, sú vlastníci/ nájomcovia/ povinný uzamykať vchod do domu od 22.00 hod. do 6.00 hod.
 2. Pri výmene vchodovej zámkovej vložky má každý vlastník bytu právo na dva kľúče, hradené  z fondu opráv. Výmenu vložky a rozmnoženie kľúčov zabezpečí správca domu.
 3. V prípade, že sú vchodové dvere vybavené automatickým otváraním z bytu vlastníka (automatický vrátnik ), je vlastník bytu povinný dvere zatvárať ( nie zamykať ) aj počas dňa.


                                                        		 Čl. III
                                       Zabezpečenie prístupu do bytového domu
 1. V každom vchode domu je zástupcami vlastníkov/nájomcov/ poverená osoba ( domový dôverník ), ktorá zabezpečuje  prístup  do  vchodu  cudzím  osobám  a má  kľúče  od  uzamknutých  spoločných  priestorov domu.
 2.  Kľúče  od  vchodových  dverí  a  všetkých  uzamknutých  spoločných  priestorov  v dome  má v jednom vyhotovení správca domu.
 3.  Každý  vlastník  bytu  má  povinnosť  (  po  identifikácii  )  vpustiť  do  domu  havarijnú  službu, príslušníkov požiarneho zboru, osoby poskytujúcu lekársku pomoc, kontrolne orgány štátnej správy.


                                                                        Čl. IV.
                                         Poriadok a čistota v dome a jeho okolí

 1. Čistotu a poriadok v spoločných častiach a zariadeniach domu, ako aj okolí domu zabezpečujú vlastníci , nájomcovia bytov po dohode s domovým dôverníkom a správcom.
 2.  Rozsah  upratovacích  a udržiavacích  prác  a interval  ich  vykonávania  je  uvedený  v spoločných priestoroch domu, ktoré po schválení vlastníkmi bytov, vyvesí správca v oznamovacej skrinke.
 3. Vlastník/ nájomca/ bytu alebo nebytového priestoru je povinný bezodkladne na vlastné náklady odstrániť väčšie znečistenie spoločných priestorov, ktoré spôsobil sám, jeho domáce zviera, resp. je návšteva.
 4. V prípade vykonávania stavebných úprav v byte vlastníka, ktoré je spojené so znečisťovaním spoločných priestorov v dome, najmä schodiska, je vlastník povinný zabezpečiť ich priebežné čistenie.  Vyprodukovaný  drobný  stavebný  odpad  je  povinný  vlastník  bytu  zlikvidovať  na vlastné náklady.
5.  Systém  nakladania  s odpadmi  je  upravený  príslušným  Všeobecne záväzným  nariadením mesta o nakladaní s komunálnymi odpadmi a drobnými stavebnými odpadmi. 
6.  Vlastník  je  povinný  triediť  a zhromažďovať  komunálny  odpad  a jeho  jednotlivé  zložky ukladaním do vyhradených kontajnerov, zberných nádob, príp. miest na to určených.
7.  Vlastník, / nájomca/ bytu  nesmie  znečisťovať  stanovište  kontajnerov,  nesmie  poškodzovať  zberné nádoby, ich označenie, ani ich premiestňovať zo stanovišťa.
8. Vlastník bytu /nájomca/ nesmie znemožniť ( napr. parkovaním auta ) vykonanie pravidelného odvozu odpadu.
 9. Vlastník bytu/ nájomca nesmie do zberných nádob a kontajnerov na zmesový komunálny odpad ukladať uhynuté zvieratá, horľavý, výbušný odpad a odpad, ktorý by svojím zložením ohrozil zdravie zamestnancov pri zbere odpadu.
10.  Vlastník  bytu / nájomca/ nesmie  odhadzovať  odpady  do  kanalizačných  zariadení ,   záchody,  výlevky  , vyhadzovať odpad z okien, kŕmiť vtáctvo a túlavé zvieratá.
11.  V komunikačných  priestoroch  domu  (  schodiská,  chodby)  nie  je  dovolené  uskladňovať akýkoľvek odpad, nábytok a iný nadrozmerný odpad.
12.  Vlastník  bytu / nájomca/ nesmie  vetrať  byť  do  chodby  a výparmi  z varenia  a dymom  z cigariet zamorovať ovzdušie schodiska.


                                                         	 Čl. V
                                             Informačné zariadenia v dome

 1.  Vlastník  bytu /nájomca/  je  povinný  označiť  svoj  byt,  nebytový  priestor,  poštovú  schránku,  ako  aj priestory určené ako príslušenstvo bytu svojím menom, resp. názvom firmy.
 2.  Správca  na  prízemí   umiestni  v blízkosti  domového  vchodu  na  viditeľnom  mieste  závesnú skrinku na oznamy. Základné informácie, ktoré sa v skrinke musia nachádzať:
 -  adresa správcu objektu s uvedením telefónnych čísiel do firmy správcu a na  havarijnú službu, výťahov a inžinierskych sietí,
 -   umiestnenie domových uzáverov vody, plynu, kúrenia,
 -   telefónne čísla pre tiesňové volania,
-   meno osoby zodpovednej za uloženie kľúčov od zamknutých spoločných priestorov
 3. Správca označí hlavný uzáver vody, plynu, elektrickej energie a hlavný vodomer.


                                                                    Čl. VI.
                                             Prášenie a čistenie predmetov

1.  V domoch  vybavených  zariadením  na  čistenie  a prášenie  kobercov,  môžu  vlastníci / nájomníci/  bytov koberce a iné predmety čistiť len na tomto zariadení.
 2. Vytriasať, prášiť a čistiť predmety z okien bytov je zakázané.
3. V prípade, že dôjde k znečisteniu priestoru určeného na prášenie, je vlastník /nájomca/povinný vykonať jeho očistenie.


					Čl. VII
                                                 Vyvesovanie a vykladanie vecí

1.  Veci  uložené,  alebo  vyvesené  v oknách  viditeľných  z verejného priestranstva  nesmú  rušiť vzhľad domu.
2.  Kvety  umiestnené  na  parapetoch  okien  a na  balkónoch  musia  byť  bezpečne  zaistené  proti pádu.  Pri  ich  polievaní  nesmie  voda  pretekať  a poškodzovať  spoločné  časti  domu,  veci susedných vlastníkov/ nájomníkov/ a chodcov.


                                                                Čl. VIII
                                         Užívanie spoločných priestorov domu
1. Spoločné priestory v dome môžu vlastníci ,resp. nájomníci bytov užívať len na účel, na ktorý boli prvotne určené. Zmena účelu užívania priestorov, môže byť vykonaná len v súlade so stavebným zákonom.
2. V spoločných priestoroch domu, nesmú byť umiestňované materiály a predmety ohrozujúce bezpečnosť  vlastníkov,  resp.  nájomcov  bytov  a ktoré  by  mohli  vyvolať  nebezpečenstvo vzniku požiaru, alebo výbuchu.
3. Do priestorov kočikárne možno okrem detských kočíkov a invalidných vozíkov umiestňovať najmä bicykle, detské kolobežky, trojkolky, nie však mopedy a motorky.
4. Kľúče od práčovne a sušiarne sú uložené u domového dôverníka. Použitie týchto priestorov možné podľa časového rozpisu na ktorom sa vlastníci dohodnú.
5. Za poriadok a čistotu v práčovni a sušiarni zodpovedá vlastník, resp. nájomca bytu, ktorý ju použil. Po použití práčovne vlastník odpíše stav elektromeru do evidenčnej knihy pre potreby správcu  k vyúčtovaniu  nákladov  za  elektrickú  energiu  a odovzdá  kľúče  domovému dôverníkovi.
6. Za odborné prehliadky inštalovaných elektrických zariadení zodpovedá správca domu.


                                                         	Čl. IX.
                                                    Chov domácich zvierat


1.  Domáce  zvieratá,  najmä  mačky  a psov  možno  chovať  v byte,  iba  v súlade  s všeobecne záväzným nariadením mesta.
2.  Vlastníci  domácich  zvierat  sú  povinní  dbať  na  to aby zvieratá nespôsobovali  hygienické nedostatky, alebo nečistotu v dome. Zvieracie exkrementy sú povinní bezodkladne odstrániť a zlikvidovať.
3. Vlastníci / nájomcovia/domácich zvierat sú povinní zabezpečiť, aby nedošlo k obťažovaniu spoluvlastníkov zavíjaním, brechaním, alebo iným spôsobom
4. V prípade, že mesto zisťuje počet psov v dome prostredníctvom správcu, sú vlastníci a nájomníci bytov povinní pravdivo uviesť údaje do zisťovacieho hárku. Domový dôverník má právo skontrolovať pravdivosť údajov za celý dom.
5.  Je  zakázané  chovať,  alebo  držať  zvieratá  na  balkónoch,  v pivniciach  a v iných  spoločných priestoroch.


					Čl. X.
                                             Televízne a rozhlasové antény
1. Televízne, rozhlasové a satelitné antény na vonkajšej fasáde je možné zriaďovať len na základe písomného  súhlasu vlastníka domu/ správcu,  ktorému  predchádza  súhlas  nadpolovičnej  väčšiny  vlastníkov bytov  v dome.
                   				 Čl. XI.

                                           Spoločné a záverečné ustanovenia


1.  Tento  domový  poriadok stáva sa pre každého vlastníka/ nájomcu/ bytu záväzným, vzťahuje aj na ostatné osoby, ktoré sa v jeho byte zdržujú, ako aj na nájomníkov obecných bytov ( pokiaľ nájomná zmluva neustanovuje inak ) a podnájomníkov bytov a ich členov domácnosti.


                                                                     Čl. XII.

1. Správca zabezpečí, aby bol tento domový poriadok vyvesený na viditeľnom mieste v dome.

